เรื่องร้องเรียน: ซอย 53 ถนนพหลโยธิน มีรถจอดและตั้งรถเข็นขายของรุกล้ำออกมาบนถนนตลอดซอยทั้งกลางวันกลางคืน กีดขวางทางจราจร ถนนหายไปเลนนึง รถวิ่งสวนทางกันไม่ได้ การจราจรติดขัด คนเดินเท้าต้องออกมาเดินบนถนนเสี่ยงที่จะถูกรถเฉี่ยวชน และรถที่วิ่งไปมาก็เสี่ยงที่จะไปชนคนเดินเท้าที่ต้องออกมาเดินบนถนน โดยเฉพาะเวลาค่ำคืนจะมีรถจอดมากขึ้นตลอดซอย รถเข็นบางคันมีการตั้งเตาทอดขนมทำอาหารแล้วมีน้ำมันกระเด็นลงมาเกลื่อนบนถนน ทำให้ถนนลื่นเสี่ยงเกิดอุบัติเหตุกับทั้งรถและคนเดินเท้า
การดำเนินการของเจ้าหน้าที่: ฝ่ายเทศกิจเขตบางเขน ตรวจสอบบริเวณดังกล่าวพบผู้ค้านำรถเข็นมาจอดจำหน่ายสินค้า เจ้าหน้าที่ได้ประชาสัมพันธ์ให้เคลื่อนย้ายรถเข็นออกจากบริเวณไหล่ทาง
ความเห็นของผู้แจ้ง: ขอขอบพระคุณจนท.ทุกท่านที่มาดำเนินการได้อย่างรวดเร็วค่ะ
พื้นที่: แขวงอนุสาวรีย์ เขตบางเขน กรุงเทพมหานคร